বাবার প্রশ্নের জবাব দেবার ঝুঁকিটা আর নিলো না মাটিল্ডা। চুপ করে রইলো। সে বুঝতে পারছিলো ভেতরে ভেতরে রাগে ওর ব্রহ্মতালু পর্যন্ত জ্বলে যাচ্ছে। বাবা-মাকে অপছন্দ করা যে খুব খারাপ সেটা জানে সে। কিন্তু অপছন্দ না করে থাকাটাও অসম্ভব মনে হচ্ছে! অনেক রকম বই পড়ে পড়ে জীবনের অনেক রকম রূপও দেখা শুরু করেছে মাটিল্ডা, যেসব সম্পর্কে ওর বাবা-মায়ের কোন ধারণাই নেই। তারা যদি একটু ডিকেন্স কিংবা কয়েক পাতা কিপলিং পড়তো তাহলে বুঝতো মানুষকে ঠকানোর চেয়ে বা সারাদিন বসে টিভি দেখার চেয়েও আরো কতো কি করার আছে জীবনে।